
R E F E R A T   D E   A P R O B A R E
privind acordarea unui mandat special reprezentantului Municipiului Brad în Adunarea Generală a ASOCIAȚIEI DE DEZVOLTARE INTERCOMUNITARĂ ,,SISTEMUL INTEGRAT DE GESTIONARE A DEȘEURILOR” 
JUDEȚUL HUNEDOARA 



	Conform prevederilor art. 8 alin. 3 punctul d^2 din Legea nr. 51/2006 a serviciilor comunitare de utilități publice, republicată, cu modificările și completările ulterioare, „În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu:… aprobarea modificării contractelor de delegare a gestiunii”. 
	Conform prevederilor  art. 10 alin 5 și 5^1 din același act normativ: …„ Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)- d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.
	În situaţia în care autorităţile deliberative ale unităţilor administrativ-teritoriale nu se pronunţă asupra hotărârilor privind acordarea mandatelor speciale prevăzute la alin. (5) în termen de 30 de zile de la primirea solicitării, se prezumă că unităţile administrativ-teritoriale au acceptat tacit delegarea atribuţiilor lor”.
	Astfel, prin adresa nr. 384/02.03.2022 Asociaţia de Dezvoltare Intercomunitară „Sistemul Integrat de Gestionare a Deșeurilor Județul Hunedoara”, înregistrată la Primăria Municipiului Brad sub nr. 20344/03.03.2022, a înaintat Nota de fundamentare nr. 359/28.02.2022, precum și proiectul Actului adițional nr. 2 la Contractul nr. 394/720/25.04.2018 de delegare a gestiunii serviciului de salubrizare în zona de  colectare 1 Brad constând în: colectarea separată și transportul separat al deșeurilor municipale și al deșeurilor similare, operarea și administrarea stației de transfer Brad, operarea și administrarea stației de sortare Brad, transportul la distanță al deșeurilor la facilitățile de tratare/depozitare, încheiat între Asociația de Dezvoltare Intercomunitară S.I.G.D. Hunedoara și Asocierea S.C. BRAI-CATA SRL – S.C. TED TRANS 2002 S.R.L. 

	Menționez că prin acest act adițional se va modifica art. 5 alin. 2 și alin. 4 din contractul mai sus menționat, în sensul transmiterii obligației de calcul a penalităților din sarcina Asociației în sarcina Consiliului Județean Hunedoara, respectiv a U.A.T. – urilor,  după cum urmează:
       „ Art. 5 alin. 2 – Drepturile prevăzute la alin. 1 lit. a, d, f, j vor fi exercitate în numele și pe seama unităților administrativ – teritoriale din Aria delegării, de către ADI în baza mandatului primit prin statutul său.”	
      ”Art. 5 alin.  4 – Dreptul prevăzut la alin.1 lit. e și g privind încasarea redevenței și calculul penalităților în caz de executare cu întârziere sau neexecutare este exercitat de Județul Hunedoara prin Consiliul Județean Hunedoara în calitate de titular al Fondului IID.”
În contextul celor de mai sus am inițiat prezentul proiect de hotărâre prin care am propus acordarea unui mandat special reprezentantului Municipiului Brad, doamna Simulesc Mioara - Alina, inspector de specialitate în cadrul Compartimentului Unitatea Locală de Monitorizare a Serviciilor Comunitare de Utilități Publice din aparatul de specialitate al Primarului Municipiului Brad, să voteze „PENTRU/ÎMPOTRIVĂ” în ședința Adunării Generale a Asociaţiei de Dezvoltare Intercomunitară ,,Sistemul Integrat de Gestionare a Deșeurilor” judetul Hunedoara, în numele și pentru Municipiul Brad, încheierea Actului aditional nr. 2 la Contractul de delegare a gestiunii serviciului de salubrizare în zona de colectare 1 Brad și-l supun spre dezbatere plenului Consiliului Local al Municipiului Brad în forma prezentată.
	Am propus, de asemenea, mandatarea Președintelui Asociației de Dezvoltare Intercomunitară ,,Sistem Integrat de Gestionare a Deșeurilor” Hunedoara pentru ca, în numele și pentru Municipiul Brad, să semneze acest act adițional.
         Invoc în susținerea propunerii mele prevederile  art. 8 alin. 3 lit. d^2), art. 10 alin. 5) și alin. (5^1) din Legea nr.51/2006 a serviciilor comunitare de utilităţi publice, republicată, cu modificările şi completările ulterioare, ale art. 35 din  Contractul de delegare a gestiunii serviciului de salubrizare în zona de colectare 1 Brad constând în : colectarea separată și transportul separat al deșeurilor municipale și al deșeurilor similare, operarea și administrarea stației de transfer Brad, operarea și administrarea stației de sortare Brad, transportul la distanță al deșeurilor la facilitățile de tratare/depozitare   nr.394/720/25.04.2018 , încheiat între Asociația de Dezvoltare Intercomunitară  S.I.G.D.  Hunedoara și Asocierea S.C. BRAI-CATA SRL – S.C. TED TRANS 2002 S.R.L., ale Legii nr. 98/2016 privind achiziţiile publice, republicată, cu modificările şi completările ulterioare, ale Hotărârii Guvernului nr.855/2008 pentru aprobarea actului constitutiv-cadru şi a statutului-cadru ale asociaţiilor de dezvoltare intercomunitară cu obiect de activitate serviciile de utilităţi publice, cu modificările şi completările ulterioare, ale art. 89 – art. 92, art. 129 alin. 2 lit. d, alin. 7 lit. n, alin. 14   și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

